钦定古今图书集成/理学汇编/学行典/第250卷 > 姚自虞
## 钦定古今图书集成/理学汇编/学行典/第250卷 > 姚自虞

按《安庆府志》：“姚自虞，字思智，邑廪生，入贡春官，不愿
仕，以孝弟为百行之本，服膺实践，扩而充之，及于宗
族乡党，季弟贫甚，置业辄废，则又置如初。岁饥疫，里
人以鬻田致书来，虞反其田而赈之。有以父被逮，其
子持百金求解，虞为请于官，释之而麾其金曰：‘吾素
无一字混公庭，以故人不敢干以私。长子之兰令海’”
澄时，校书公署，得家书，启缄，左右避去。之兰曰：“我父
无私语，与众视之则言。官中事不患不明，不断患其
太过。”每讯狱，为老人布德，次第末减而已。左右叹服。
赋性优游，喜怒不形于色；而乐善好施，解纷恤难，至
老靡倦。以子之兰贵，封海澄知县，赠汀州知府，寿六
十有八。